Afrikaanse sanger sterf in motorongeluk | Netwerk24
Deur Marelize Barnard 09 Junie 2019 14:14
Die bekende Afrikaanse sanger Jacques de Coning is Sondag omstreeks 10:30 in 'n motorongeluk naby Alexandria in die Oos-Kaap dood.
De Coning, veral bekend om sy vrolike vertolking van volksliedjies, was ook by die Bushmans Bar and Grill in Kenton-on-Sea betrokke.
Die ongeluk het op die R72 tussen Alexandria en Kenton-on-Sea gebeur. De Coning het onlangs nog by die Historic Pig and Whistle Inn in Bathurst opgetree.
Sy seun, Basil (24), is vyf jaar gelede ook in 'n motorongeluk in die middestad van Port Elizabeth dood. De Coning word deur sy vrou, Lynn, en sy dogter, Joani, oorleef.
Meer oor: Jacques De Coning | Motorongeluk | Sanger
Vlieënier onwettig in SA, dus kry hy nie borgtog